CELEX: 62012FN0056
Language: lt
Date: 2012-05-22 00:00:00
Title: Byla F-56/12: 2012 m. gegužės 22 d. pareikštas ieškinys byloje ZZ prieš Komisiją

11.8.2012   
            
            
               LT
            
            
               Europos Sąjungos oficialusis leidinys
            
            
               C 243/34
            
         2012 m. gegužės 22 d. pareikštas ieškinys byloje ZZ prieš Komisiją
   
   (Byla F-56/12)
   2012/C 243/58
   Proceso kalba: vokiečių
   
      Šalys
   
   
      Ieškovas: ZZ, atstovaujamas EurAA Anwälte für Arbeitnehmer Rechtsanwaltsgesellschaft mbH advokatų
   
      Atsakovė: Europos Komisija
   
      Ginčo dalykas bei aprašymas
   
   Prašymas panaikinti Komisijos sprendimą už ieškovą, pasibaigus jo sutarčiai, jo nedarbingumo laikotarpiu nemokėti senatvės pensijos draudimo įmokų Vokietijos senatvės pensijų draudimui arba Europos Sąjungos senatvės pensijų draudimui ir prašymas priskirti ieškovą Europos Sąjungos senatvės pensijų sistemai arba pervesti jo teises į pensiją Vokietijos senatvės pensijų draudimui.
   
      Ieškovo reikalavimai
   
   Ieškovas prašo:
   
               —
            
            
               panaikinti 2012 m. vasario 24 d. Europos Komisijos Generalinio direktorato sudaryti tarnybos sutartį įgaliotos tarnybos sprendimą Nr. R/813/11,
            
         
               —
            
            
               įpareigoti atsakovę laikotarpiu nuo 2008 m. balandžio 1 d. iki 2009 m. rugpjūčio 31 d. priskirti atsakovą Europos Bendrijos pareigūnų ir kitų tarnautojų senatvės pensijų sistemai ir sumokėti atitinkamas įmokas,
            
         
               —
            
            
               nepatenkinus pirmiau nurodytų reikalavimų, įpareigoti atsakovę pateikti Vokietijos senatvės pensijų draudimui prašymą dėl ieškovo paskesnio draudimo už laikotarpį nuo 2008 m. balandžio 1 d. iki 2009 m. rugpjūčio 31 d. ir sumokėti Vokietijos senatvės pensijų draudimui įstatymais numatyto dydžio senatvės pensijos įmokas už ieškovą,
            
         
               —
            
            
               nepatenkinus pirmiau nurodyto reikalavimo, pripažinti, kad atsakovė įpareigojama ieškovui nuo tada, kai jis pradės gauti senatvės pensiją, mokėti žalos atlyginimą, lygų sumai, kuria ieškovo senatvės pensija sumažės palyginti su senatvės pensija, kurią jis gautų, jeigu įstatyminiam senatvės pensijų draudimui už laikotarpį nuo 2008 m. balandžio 1 d. iki 2009 m. rugpjūčio 31 d. būtų buvę sumokėtos įstatymais numatyto dydžio senatvės pensijos draudimo įmokos.